Page:The Book of Scottish Song.djvu/40

22 Sing on, sing on, my bonnie thrush,

Be neither flee'd nor eerie;

I'll wad your love sits in the bush,

That gars ye sing sae cheerie:

She may be kind, she may be sweet,

She may be neat and dean, O;

But O she's but a drysome mate,

Compar'd wi' bonnie Jean, O.

If love wad open a' her stores,

An' a' her bloomin' treasures,

And bid me rise, an' turn an' choose,

And taste her chiefest pleasures;

My choice wad be the rosy cheek,

The modest beamin' eye, O;

The yellow hair, the bosom fair,

The lips o' coral dye, O.

A bramble shade around her head,

A burnie poplin' by, O;

Our bed the swaird, our sheet the plaid,

Our canopy the sky, O.

And here's the burn, an' there's the bush

Around the flowerie green, O;

An' this the plaid, an' sure the lass

Wad be my bonnie Jean, O.

Hear me, thou bonnie modest moon!

Ye starnies twinklin' high, O!

An' a' ye gentle powers aboon,

That roam athwart the sky, O.

To see me gratefu' for the past,

Ye saw me blest yestreen, O;

An' ever till I breathe my last

Ye'll see me true to Jean, O.

[ by for Albyn's Anthology, a collection of Highland airs edited by Alex. Campbell. There is an old ballad, called Jock o' Hazelgreen, from which the poet has borrowed several lines.]

[ popular humorous ditty is attributed to, the authoress of Marriage, The Inheritance, and Destiny, three novels of distinguished merit. The two concluding verses are by another hand. The song is sung to the old air of "When she cam' ben she bobbed."]

Laird o' Cockpen, he's proud an' he's great;

His mind is ta'en up wi' the things o' the state:

He wanted a wife his braw house to keep,

But favour wi' wooin' was fashions to seek.

Doun by the dyke-side a lady did dwell.

At his table-head he thought she'd look well;

M'Clish's ae daughter o' Claverse-ha' Lee.

A pennyless lass wi' a lang pedigree.

His wig was weel pouther'd, as guid as when new,

His waistcoat was white, his coat it was blue;

He put on a ring, a sword, and cock'd hat—

And wha could refuse the Laird wi' a' that?